Henricus Adams
Henricus Adams Res apud Vicidata repertae: Nativitas: 16 Februarii 1838; Bostonia Obitus: 27 Martii 1918; Vasingtonia Patria: Civitates Foederatae Americae Familia Genitores: Charles Francis Adams, Sr.; Abigail Brown Brooks Coniunx: Marian Hooper Adams Memoria Sepultura: Adams Memorial Henricus Brooks Adams (16 Februarii 1838—27 Martii 1918) fuit historicus Americanus et sodalis familiae politicae Adamsianae, progenies duorum praesidum Civitatum Foederatarum. Fratres tres habuit, videlicet Ioannes Quintius et Carolus Franciscus natu maiores, Brooks natu minor. Henricus Adams, iuvenis Collegii Harvardiani alumnus, fuit scriba patris, Caroli Francisci Adams, legati Abrahami Lincoln Londinii missi, munus quod homini iuniori magni momenti fuit, per experientiam ambo diplomatiae tempore Belli Civilis Americani et culturae Britannicae, praecipue in operibus Ioannis Stuart Mill. Bello confecto, factus est diurnarius politicus qui principes Americae intellegentes in suis domiciliis Vasingtoniae et Bostoniae excepit. Adams iam vivus libro History of the United States during the Administration of Thomas Jefferson innotuit, opere voluminum novem, ob stilum litterarium laudato, sed aliquando ob indiligentiam reprehenso. Suae memoriae, Educatio Henrici Adams, post mortem divulgatae, Praemium Pulitzeranum abstulerunt, et deinde nominatae sunt a The Modern Library liber non fictionis Anglicus saeculi vicensimi maximi momenti.